বর্তমানে মাধ্যমিক পর্যায়ে দুটি অভ্যন্তরীন পরীক্ষা চালু রয়েছে যাতে করে নবম-দশম শ্রেণির শিক্ষার্থীদের এইসব পরীক্ষার জন্য মোট ১২টি বিষয়ের জন্য ১২ দিন করে ২৪ দিন ব্যয় হয় যখন কোন শ্রেণি কার্যক্রম চলে না। এটি এখানেও থেমে নেই, নবম-দশম শ্রেণি ছাড়াও অন্য তিনটি ক্লাসের পরীক্ষা গ্রহণ করার জন্য সমন্বয় করে সকাল-বিকেল শিফট করা হলেও পরীক্ষা চলাকালীন সময় বিভিন্ন বিষয়ের আগে-পরে এক বা একাধিক দিন নির্দিষ্ট শ্রেণির পরীক্ষা গ্রহণ কার্যক্রম বন্ধ রাখতে হয়। এ সময় শ্রেণি কার্যক্রমও বন্ধ থাকে। তাই বলা যায়, দুটি সাময়িক পরীক্ষার পেছনে ২৪ দিন নয় বরং আরো ২ সপ্তাহ বা তারও বেশি সময় পেরিয়ে যায়।